
Rulota lui Caribaldi 


SCENA ÎNTÎI 


La stînga, un pian, în față, patru portative, scrin, masă cu radio, fotoliu, oglindă, tablouri. Pe jos, 
“Cvintetul păstrăvului ”. Caribaldi căutînd ceva sub scrin. Intră jonglerul. 


JONGLERUL 
Ce faceți aici? Cvintetul e pe jos, domnule Caribaldi. Miine, Augsburg, nu-i aşa? 


CARIBALDI 
Miine Augsurg! 


JONGLERUL 

Frumosul cvintet... (ridică cvintetul) Am primit scrisoarea din Franţa. (pune cvintetul pe un portativ) 
Închipuiţi-vă că-mi garantează un onorariu. Experienţa ne învaţă însă că nu trebuie să acceptăm oferta 
imediat. Asta ne învață experienţa! (aranjează cvintetul pe portativ) Mai ales la Bordeaux. Bordeaux 
alb... Dar ce căutaţi acolo, domnule Caribaldi? (ia violoncelul sprijinit de portativ, îl şterge cu mineca 
dreaptă şi îl sprijină din nou de portativ) Prăfuit! Totul e prăfuit. Pentru că jucăm într-un loc atîta de 
prăfuit. E curent aici. Şi mult praf. 


CARIBALDI 
Miine, Augsburg! 


JONGLERUL 
Miine Augsburg. Mă întreb de ce jucăm aici? De ce mă rog? Asta e treaba dumneavoastră, domnule 
Caribaldi. 


CARIBALDI 
Miine Augsburg. 


JONGLERUL 

Miine Augsburg, bineînţeles. Să laşi violoncelul deschis chiar şi pentru cîteva secunde (suflă praful de 
pe violoncel) e o neglijenţă, domnule Caribaldi. (ia violoncelul) Maggini, nu-i aşa? Nu, Salo. Aşa 
numitul Ferraracello. (pune violoncelul la loc şi se dă un pas înapoi, cercetindu-l) O delicatesă 
instrumentală. Desigur că se poate folosi şi în afara pieţelor asfaltate. La nord de Alpi — Salo, 


Ferraracello. La sud de Alpi — Maggini. Sau: înainte de ora cinci după amiaza — Maggini, după ora 
cinci după amiaza — Ferraracello, Salo. (suflă praful de pe violoncel) O meserie pe cale de 
dispariție.(brusc către Caribaldi) Ce căutați? 


CARIBALDI 
Sacîzul. 


JONGLERUL 

Sacizul, desigur. Sacîzul. Sacizul şi iar sacîzul. Pentru că sînteți afectat de acea slăbiciune a degetelor 
cunoscută de instrumentişti. Nu aveţi cumva alt sacîz? Un aşa-zis sacîz de rezervă? Copil fiind — ştiţi, 
am cîntat la vioară — aveam două cutii verde-smarald. În fiecare din cele două cutii verde-smarald 
aveam cîte un sacîz de rezervă. Orice ar fi, întotdeauna o rezervă! Este obligatoriu pentru un 
istrumentist versat să aibe sacîz de rezervă. 


CARIBALDI 
Miine, la Augsburg. 


JONGLERUL 
Miine, la Augsburg, domnule Caribaldi. 


CARIBALDI 
Aici, sub scrin trebuie să fie. 


JONGLERUL 

(se apleacă să şi se uită şi el sub scrin) Sînt aşteptat la Bordeaux. Un contract de cinci ani, domnule 
Caribaldi. Numărul meu cu farfurii este prin excelenţă un număr franțuzesc. Şase pe stînga, opt pe 
dreapta, puse pe muzică. Şi costume speciale. Am o haină nouă, domnule Caribaldi: stofă pariziană, 
mătase pariziană... de la Alexandre! ...o căptuşală elegantă... (brusc) Dar iată, aici e sacîzul! (se 
ridică) 


CARIBALDI 
Aici e! (ia sacizul de sub scrin) 


JONGLERUL 
Ar trebui să vă luaţi o altă cutie la Augsburg. 


CARIBALDI 
Miine, la Augsburg. 


JONGLERUL 

Sînt aşteptat la Bordeaux. Sarrasani! Este întotdeauna un triumf extraordinar, domnule Caribaldi. Şi de 
la Bordeaux, în jos, spre Portugalia, Lisabona, Oporto, ştiţi... 

(Caribaldi se duce cu sacizul spre violocel, se aşează şi trece sacizul peste arcuş) Pentru un jongler 
care nu stăpîneşte limba franceză nu-i un lucru uşor. Dar eu stăpînesc limba franceză. Franceza a fost 
limba maternă a mamei mele... Pablo Casals avea întotdeauna cinci sau şase bucăţi de sacîz de 
rezervă... Miine, la Augsburg. 


CARIBALDI 
Miine, la Augsburg! 


JONGLERUL 
O femeie ieşită din comun, mama mea. La Nantes, a părăsit Biserica... 


CARIBALDI 
(mîngiind indiferent arcuşul cu saciz) Tot timpul îmi cade sacîzul din mînă. 


JONGLERUL 
Slăbiciunea degetelor, domnule Caribaldi. Poate e din cauza vîrstei... 


CARIBALDI 
O a doua cutie de sacîz... 


JONGLERUL 
De ani de zile vă spun să vă luaţi o a doua cutie de sacîz! 


CARIBALDI 
Miine, la Augsburg... 


JONGLERUL 

Sub scrin! (arată sub scrin) Acolo! (jonglerul şi Caribaldi se uită sub scrin) 
Iarăşi sub scrin! Acolo! Asta e foarte interesant! Slăbiciunea degetelor şi 
scăpatul din mînă... 


CARIBALDI 
De doi ani încoace nu mai pot decît cu greu să ţin sacîzul în mînă. 


JONGLERUL 

Mina dumneavoastră este obişnuită cu biciul, nu cu sacizul, domnule Caribaldi! 

(Caribaldi îşi descheie fracul murdar, jonglerul se ridică şi se repede spre un tablou agăţat oblic pe 
perete, îl îndreaptă, mai îndreaptă unul şi se aşează) Toată ziua mă gîndesc de cît timp repetați 
cvintetul. De cincisprezece sau chiar de douăzeci de ani, din cîte îmi amintesc... Încă din prima zi de 
cînd sînt cu dumneavoastră îmi amintesc că staţi aici pe fotoliu, repetînd Cvintetul păstrăvului. 


CARIBALDI 

Repet Cvintetul păstrăvului de douăzeci de ani. Mai exact de douăzeci şi doi de ani. E o terapie, trebuie 
să ştiţi. “Cîntaţi la un instrument! Corzi!” mi-a zis medicul, “pentru ca să nu vă lase puterea de 
concentrare.” 


JONGLERUL 
Căci de nimic nu vă era mai teamă decît de pierderea concentrării... 


CARIBALDI 

Nu are voie să mă lase concentrarea... Atunci... acum douăzeci şi doi de ani... concentrarea... mi-am 
pierdut brusc concentrarea... La pocnetul biciului. Fără precizie, înțelegeți, fără precizie. La pocnetul 
biciului... 


JONGLERUL 
Caii nu mai reacţionau. 


CARIBALDI 
Imprecis!... Nu am avut precizia care se cerea. Şi acum cînt. Sau mai bine zis, repet. 
De douăzeci şi doi de ani repet la violoncel. 


JONGLERUL 

De douăzeci şi doi de ani, Cvintetul păstrăvului. (Caribaldi cîntă prelung cea mai joasă notă) Un artist 
care profesează arta are nevoie de o altă, a doua artă. Prima artă, din cea de a doua... Primele opere de 
artă, din celelalte... 


CARIBALDI 

(îi întinde jonglerului mîna) În mîna asta vedeţi nenorocirea. Îmi scapă sacîzul din mînă. (îşi retrage 
mina) lar mintea mea nu mai este capabilă de concentrare. Brusc, mă lasă concentrarea. Rămîne doar 
dragostea pentru artistic... 


JONGLERUL 

Mai ales arta... Arta nu este decît interacţiune: artistic-artă, artă-artistic. Înţelegeţi? Sînt curios dacă 
astăzi o să reuşească repetiţia. Nepoata dumneavoastră boleşte, clovnul are ceva în gît, jonglerul este 
iarăşi victima melancoliei. E un termen, domnule Caribaldi, un termen din medicină. 


CARIBALDI 

Ultima repetiţie a fost scandaloasă. N-aş vrea să mai trec prin aşa ceva. (cîntă prelung cea mai joasă 
notă) Un dresor beat, căruia îi este greu să se ţină pe picioare, un clovn căruia îi pică întruna basca de 
pe cap, o nepoată care mă calcă pe nervi doar pentru că există... Adevărul e dureros. 


JONGLERUL 

Miercurea este întotdeauna o zi proastă. Dar nici sîmbăta nu e o zi mai bună. Şi animalele sînt altfel 
miercurea decît sîmbăta. Şi sîmbăta sînt diferite de miercuri. Dar de la oameni, mai ales de la artişti — 
artişti, domnule Caribaldi — m-aş aştepta totuşi la stăpînire de sine. 


CARIBALDI 
Dacă măcar o dată, măcar o singură dată ar reuşi să sfirşască Cvintetul păstrăvului. O singură dată, o 
muzică desăvîrşită... 


JONGLERUL 
O capodoperă, domnule Caribaldi! 


CARIBALDI 
E o capodoperă să faci artă din aceste repetiții. 


JONGLERUL 
Dacă iese bine, e o piesă atît de frumoasă. 


CARIBALDI 

Înaltă măiestrie artistică, asta e! În aceşti douăzeci şi doi de ani nu am reuşit nici măcar o singură dată 
să cînt Cvintetul fără greş, pînă la capăt. Tot timpul s-a găsit cineva care să strice totul. Din neatenţie... 
sau din răutate. 


JONGLERUL 
E o chestiune de capacitate de concentrare, domnule Caribaldi. 


CARIBALDI 

O dată vioara, apoi viola, altă dată contrabasul, dacă nu cumva pianul. Sau iară începe să mă doară 
îngrozitor spatele. Mă îndoi de durere şi piesa îmi scapă de sub control. De abia îl învăţ pe clovn să-şi 
stăpînească instrumentul, şi gata — dresorul îşi pierde mințile cîntînd la pian. Sau nepoată-mea, care 
cîntă la violă deja de zece ani, falsează, cum s-a întîmplat martea trecută. Cu faţa suptă de durere nu-l 
poți cînta pe Schubert, şi cu atît mai puţin “Cvintetul păstrăvului”. Nu mi-am închipuit niciodată că e 
aşa de greu să te dedici muzicii. (cîntă un ton prelung la violoncel) Şi singur, nu pot să cînt cvintetul. 
Doar e un cvintet! (trece din nou sacizul peste arcuş) 


JONGLERUL 

Pe de o parte, vă înţeleg foarte bine. Pe de altă parte — Bordeaux, Franţa, domnule Caribaldi, haine noi, 
mă înțelegeți. Şi toată iarna, de colo-colo prin Riviera, şi şansa de a lucra cu sora mea. (lui Caribaldi îi 
scapă sacizul, jonglerul îl ridică) Totul e altfel în Franţa, domnule Caribaldi, o mană cerească. Aşa 
cum ştiţi, îmi place la nebunie să mănînc scoici proaspete în vin alb de Bordeaux, la malul Atlanticului. 
(îi dă lui Caribaldi sacizul) Germana tîmpeşte cu timpul, germana mă apasă pe creier. (se ia cu mîinile 
de cap; Caribaldi ciupeşte violoncelul) 


JONGLERUL 

(privindu-l atent pe Caribaldi) Haine noi şi aerul curat din Franţa, domnule Caribaldi. (Caribaldi 
scoate un ton grav, prelung din violoncel; jonglerul îl priveşte şi mai intens) În această poziţie a 
trunchiului a ajuns Casals la apogeu. (Caribaldi ciupeşte corzile) Schimbarea perpetuă a aerului — cînd 
la nord, cînd la sud de Alpi — dăunează instrumentului. Tot timpul trebuie acordat. Şi tot timpul, altfel, 
în funcție de punctele cardinale. Tot timpul, altfel, în funcţie de loc, în funcţie de aer. 


CARIBALDI 
Altfel... 


JONGLERUL 

Aşa-zisa muzică de cameră îmi este la fel de familiară ca şi dumneavoastră. (Caribaldi scoate un sunet 
grav din violoncel) Cvinteul păstrăvului intră în această categorie. Cel mai bine a ieşit la Praga, nu-i 
aşa? Cel mai prost — în stilul therezian. 


CARIBALDI 
Miine, Augsburg. 


JOGLERUL 

În stil therezian, da... (Caribali scoate un ton grav, ciupeşte corzile) Arta este un mijloc pentru altă 
artă. (gînditor) De fiecare dată este ultima reprezentaţie. Încă de la numărul cu farfurii încep să 
demonteze cortul. (priveşte în sus) Pentru că trebuie să privesc în sus, observ cum se demontează 
cortul. Publicul, evident, nu observă acest proces. (Caribaldi ciupeşte corzile) Cocentrarea publicului e 
îndreptată către mine. (se duce să îndrepte tablourile şi oglinda) Ceea ce e un mare avantaj. Maică-mea 
fiind franțuzoaică, tatăl meu din Gelsekirchen a fost un om nefericit. S-a ocupat o vreme cu construcția 
de vapoare. (brusc) La optsprezece mă opresc. Optsprezece farfurii, nu mai mult. Din senin, m-a apucat 
spaima. Domnule Caribaldi, (se uită la pieptul lui Caribali) vesta dumneavoastră e murdară. 


CARIBALDI 
Păi, dacă toată ziua mă tîrăsc pe jos, după saciz... (ia sacizul şi-l trece peste arcuş) 


JONGLERUL 
Mi s-a propus să evoluez singur în stațiunea balneară de lîngă Rouen. Şi pe lîngă numărul cu farfurii, o 
să mai fie şi numărul cu pudelul. Scamatoria cu pudelul. 


CARIBALDI 
Scamatoria dumneavoastră cu pudelul... 


JONGLERUL 

Mi-aţi interzis scamatoria cu pudelul. Am lucrat doi ani la acest număr, iar dumneavoastră mi l-aţi 
interzis. În Rouen pot să arăt acest număr. Am şi acceptat-o pe sora mea ca asistentă. Sarrasani, 
domnule Caribaldi. Sînt cuvintele dumneavoastră: “să mergem”! Să nu stăm pe loc. Să nu stăm pe loc. 
Să mergem. Merg în Franţa, domnule Caribaldi. 


CARIBALDI 
(ciupeşte violoncelul) Miine, Augsburg. 


JONGLERUL 

Miine Augsburg. (îndreaptă un tablou) Sarrasani, domnule Caribaldi. Nu-i vorba de numărul cu 
farfurii, nu-i vorba de mine. E vorba de vioară, domnule Caribaldi, e vorba de Cvintetul păstrăvului, 
care nu e nimic fără mine. M-aţi obligat (Caribaldi ciupeşte violoncelul) să cînt la vioară într-un 
moment nefericit: am spus, m-am trădat, că am cîntat la vioară cînd eram copil. M-aţi obligat fără pic 
de milă să cînt din nou la vioară. (Caribaldi scoate un sunet grav din violoncel) lar pe nepoata 
dumneavoastră ați obligat-o să cînte la violă. Pe clovn — la contrabas. Pe dresor — nepotul 
dumneavoastră — la pian. (strigă) l-aţi obligat! l-aţi obligat! (aranjează, ca pentru a sa linişti, o 
oglindă) lar nepotul dumneavoastră urăşte să cînte la pian. (arată brusc spre uşă) Prin uşa asta intră 
victimele dumneavoastră! Instrumentele dumneavoastră, domnule Caribaldi! Nu oameni, instrumente! 
(arătid spre pian) Nepotul dumneavoastră, dresorul, a vrut odată să distrugă pianul. Cu cîrligul. Nu a 
făcut-o, cu toate că ridicase deja cîrligul în aer. Eu l-am împiedicat să o facă. Cunoaşteţi brutalitatea 
nepotului dumneavoastră... cum spuneaţi, animalul. Nu, nu, poate că înnebunise... la fel ca şi mine. 
Însă doar imaginea pianului distrus — a pianului distrus de nepotul dumneavoastră de sînge — îmi dă 
dureri de cap. Dureri de cap. (se ia cu miinile de cap) l-am smuls nepotului dumneavoastră cîrligul din 
mînă. M-am purtat atunci cu el aşa cum se poartă el cu animalele lui sălbatice. M-am îndreptat spre el. 
(Caribaldi scoate un sunet grav) l-am vorbit blînd. L-am liniştit. l-am promis că o să-i dezvălui 
secretul (Caribaldi ridică privirea) numărului meu cu pudelul. Uite-aşa (arată) a ridicat nepotul 
dumneavoastră cîrligul deasupra capului. Ce uşor ar fi fost pentru el să distrugă pianul dintr-o singură 
lovitură. Doar ştiţi ce puternic e... Doar ştiţi ce hotărît e... (ia un portativ şi suflă praful. Caribaldi 
scoate un ton grav, prelung din violoncel) Dar eu nu mi-am putut ţine promisiunea pentru că m-aţi 
amenințat cu concedierea dacă îi dezvălui nepotului dumneavoastră cioaca, sau mai bine zis arta 
numărului cu pudelul. Şi cum numărul cu farfurii nu era încă suficient de elaborat încît să mă pot 
întreţine singur, am acceptat oferta dumneavoastră. A trebuit să primesc ajutorul dumneavoastră. Nu 
puteam să-l refuz... Nu puteam să-mi permit să-l refuz. Eu nu am putut niciodată să vă şantajez pe 
dumneavoastră. Dumneavoastră m-aţi şantajat... vă eram dator. “Nepotul meu va cînta la pian atîta 
timp cît i-o cer eu”, ați spus atunci. (arată spre colțul încăperii) Acolo, la colț, ați spus asta. A fost fără 
drept de apel. (ia o partitură şi suflă praful) Vă stăpîniţi nepotul tot aşa cum o stăpîniți şi pe nepoata 
dumneavoastră. Clovnul îşi face farsele doar pentru că îl obligaţi dumneavoastră. Toţi aceşti oameni vă 
sînt supuşi. Dacă aceşti oameni s-ar înțelege odată să nu vină la repetiţia Cvintetului... Dar nici prin 

cap nu le-ar trece o asemenea grozăvie. (Caribaldi ciupeşte corzile) Aceşti oameni vă sînt supuşi. Ei nu 
au nimic şi vă sînt supuşi. Nici măcar eu nu am avut niciodată curajul să nu cînt. (se aşează) Ba 
dimpotrivă, i-am încurajat şi pe ceilalți. (se ia cu mîinile de cap) La naiba cu această inconsecvenţă! 
Consecvenţă — noțiunea dumneavoastră. Precizie şi consecvență. Astea sînt noțiunile dumneavoastră. 
Dar bineînţeles că şi dumneavoastră suferiţi. Suferiți în felul dumneavoastră, de megalomanie, de 
paranoia, domnule Caribaldi. Şi cauzele sînt durerile de spate şi piciorul de lemn. 


CARIBALDI 
Miine, Augsburg. 


JONGLERUL 

Sănătatea v-a fost afectată încă din copilărie. Hipersensibilitatea din craniul dumneavoastră. (brusc, 
violent) Bolnavul şi schilodul stăpînesc lumea. Totul este stăpînit de bolnavi şi de schilozi. E o 
comedie, o înjosire răutăcioasă. (Caribaldi scoate un sunet grav din violoncel). Dacă eşti aservit unui 
geniu căruia 1 te supui, ca mine, timp de un deceniu, şi totul (Caribaldi începe să ridă) este răsplătit cu 
astfel de hohote de rîs... (scoate o scrisoare din bzunarul hainei) Dar acum... acum am primit această 
scrisoare din Franţa. Însuşi directorul circului Sarrasani îmi scrie. (Caribaldi se opreşte din ris. 
Jonglerul flutură plin de înţelesuri scrisoarea deasupra capului) Cine a mai primit o asemenea ofertă? 
Cine? 


CARIBALDI 

(face patru acorduri scurte pe violoncel, îl împinge uşor, fără să-i dea drumul; autoritar) Maggini! Ba 
nu. Salo! Ferraracello. Dă-l încoace. (jonglerul îi ia violoncelul; Caribali comandă) Ferraracello! 
(Jonglerul merge la scrin, pune Magginicello la loc şi scoate Ferraracello) Perfecţiune! Perfecţiune, 
înțelegeţi. Nimic altceva. (jonglerul îi dă lui Caribaldi Ferraracello) Ce oameni, nepotul meu, nepoata 
mea... Şi Pablo Casals, ce om... (exclamind) Ce oameni, ce făpturi, ce nebunie! Fiecare e nefericit în 
felul lui. Domnul clovn... domnişoara nepoată-mea... Toţi aceşti oameni, n-au făcut altceva decît să 
mă coste bani. O grămadă de bani. Bani şi răbdare. De o viaţă întreagă, mă calcă pe nervi. (scoate un 
sunet grav) Casals! asta e! (trece sacizul peste arcuş) Cînd îl văd pe nepotul meu, dresorul, mă gîndesc 
că este îmbinarea dintre brutalitate şi prostie. Cînd îl văd pe clovn, văd nerozia. Nărodului îi cade basca 
de pe cap. Cînd o văd pe nepoată-mea, mă gîndesc la neisprăvita de maică-sa. Dă-l încoace! (smulge 
violoncelul pe care jonglerul îl ținuse pentru un moment, ca să nu alunece pe jos) Nerozia, da! Casals. 
Sau Schopenhauer, înţelegeţi? Sau Platon. (scoate un sunet grav, prelung) Odată am visat că sînt la 
Archangelsk. Fără să ştiu cum e la Archangelsk. Şi acum nu mai ştiu nimic altceva decît Archangelsk. 
Asta e. Nimic altceva, înțelegeţi? Şi acum v-aţi găit să plecați? (exclamă) cum adică Sarrasani? 
Perfecționaţi-vă aici, în trupa mea, numărul cu farfurii, aici, chiar aici să vă perfecționaţi arta! 
Perfecţiunea poate fi îmbunătățită. Arătaţi că se poate! Aici totul e derizoriu. (scoate un sunet lung din 
violoncel) Auziţi? E altceva. Cu totul altceva. Auziţi? Salo sună cu totul altfel decît Maggini. Cît e 
ceasul? Nu, nu-mi spuneți... (scoate un sunet grav, prelung) Salo. Ferraracello. Înainte de ora cinci 
unul, după ora cinci celălalt. (cîntă cinci acorduri scurte) Salo! Ascultaţi! Umezeala la nord de Alpi... 
trebuie să ascultați cu atenţie (scoate un sunet grav) E un ton cu totul şi cu totul diferit. Dar atunci cînd 
cînt la Ferraracello dimineaţa, are un efect devastator. Trebuie să învăţaţi lucrul ăsta, tot timpul o repet: 
dimineaţa unul, după amiaza celălalt. Precum Casals. (gînditor) Miine, Augsburg. 


JOGLERUL 
Două cutii de saciz, domnule Caribaldi. 


CARIBALDI 


Mă cred un nebun pentru că tot timpul gîndesc. Un violoncel dimineaţa, celălalt după amiaza. 
Înţelegeţi? E valabil şi pentru violă. Şi pentru vioară. (cîntă cîteva acorduri la violoncel. Jonglerul 
scoate din ladă cutia cu vioara, scoate vioara din cutie, se aşează, acordează vioara) Nu mi s-a 
întîmplat niciodată la repetiţia de dimineaţă să cînt la Ferraracello. Şi la sud de Alpi e taman invers. 
Nepoata mea nu e prea talentată. Dar e frumos, dansează pe sîrmă frumos, cîntă la violă frumos... lar 
nepotul meu e un antitalent desăvîrşit. Pe de altă parte, cîntatul la pian e un mijloc pentru un dresor în 
munca cu animalele. Ba nu, invers! Mereu aceste vătămări... Miine la Augsburg trebuie să-şi găsească 
un medic. Miine, la Augsburg. De fapt, nepotul meu ar fi trebuit să devină ceea ce este. O existență 
cînd şi cînd burgheză. Eu l-am obligat să vină în trupă. 


JONGLERUL 
Muşcăturile mortale împotriva înaintaşilor. 


CARIBALDI 
Aceste muşcături mortale... 


JONGLERUL 
Muşcături de leopard. 


CARIBALDI 
Ar fi trebuit să împuşcăm leoparzii. Acest biet om sfîşiat de leoparzi... (scoate un sunet grav, prelung) 
Cvintetul părea pierdut. Atunci mi-a venit ideea să scot din nepotul meu... 


JONGLERUL 
Să scoateţi din el un dresor şi deci un pianist. 


CARIBALDI 
Aveam un dresor şi un pianist. 


JONGLERUL 
Cvintetul era salvat. 


CARIBALDI 
Cvintetul era salvat. (scoate un sunet grav, prelung) A propos: nu atunci i-a venit prima dată ideea să 
distrugă pianul. Tot timpul a încercat. 


JONGLERUL 
Da, dar cu mijloace inadecvate. 


CARIBALDI 

Aveţi dreptate. Şi nu vă gîndiţi la măscările clovnului. Urăşte contrabasul. Nici nepoată-mea nu iubeşte 
viola. Şi recunoaşteți, nici dumneavoastră nu cîntaţi decît în scîrbă la vioară. Totul în scîrbă. Tot ce se 
faceţi e în scîrbă. Viaţa, existenţa — în scîrbă. Adevărul e... (jonglerul se îndreaptă spre un tablou, îl 
aranjează) adevărul e că nu iubesc violoncelul. E un chin pentru mine. Nepoata mea nu iubeşte viola, 
dar trebuie să cînte la violă. Clovnului nu-i place cotrabasul, dar trebuie să cînte la contrabas. 
Dresorului nu-i place pianul, dar trebuie să cînte la pian. Şi nici dumneavoastră nu vă place vioara... 
Nu ne place viaţa, dar trebuie să o trăim. (ciupește violoncelul) Urîm Cvintetul păstrăvului, dar trebuie 
să-l cîntăm. (/onglerul se aşează, ia vioara, cîntă ceva, Caribaldi cîntă citeva tonuri la violoncel) 
Nimic jucat. Nu trebuie să ne amăgim. (patru acorduri scurte la violoncel) Ceea ce putem numi aici 

artă muzicală este în realiate boală. Daţi-mi sacîzul! (/onglerul îi dă sacizul, Caribaldi unge arcuşul cu 
saciz) Casals! (după o scurtă pauză) Ce aiureală! Arta e întodeauna o altă artă. Artistul, sau mai bine 
zis magicianul, că doar toţi artiştii sînt magicieni, e întotdeauna altul. Zilnic, zilnic un altul. Un astfel 
de om nu are voie, înainte de toate, să-şi piardă stăpînirea de sine. Caracterul trebuie să-i împace 
sîngele rece cu nebunia. Atunci e inteligenţa întruchipată. Trebuie să stăpînească tot ce nu-i stă în 
putere. Organele raţiunii sînt organele creării lumii şi ale regnurilor naturale. Totul se bazează pe 
armonii parțiale. (ciupeşte corzile) Nu e vorba aici de theosofie, înțelegeți... (ciupeşte corzile) Dar 
nebunia acestor oameni este o altă nebunie. La fel ca şi disprețul lor... sînge rece pe de o parte, dispreţ 
pe de altă parte. Predispoziţie la îmbolnăvire. Biruinţa vieţii — frica de moarte. Înţelegeţi? (lipește 
urechea de violoncel) Aşa face Casals... Tot timpul înclinația spre desfrîul minţii. Într-o lume a 
intoleranţei, orice cuvînt este un blestem. (plin de înțelesuri) De cules, culegi ce-ai semănat! (lasă 
sacizul să-i cadă dintre degete. Sacizul se rostogoleşte sub scrin. Ridică mîna dreaptă şi spune) 
Degetele astea... degetele astea mă înnebunesc! (se uită spre jongler) Haina asta frumoasă... croiala 
asta... nuanţa asta optimistă... (jonglerul tirîndu-se pe jos, căutînd sacizul) Felul în care ne punem în 
mişcare organul rațional — spre astronomia magică, spre gramatică, spre filosofie, religie, chimie şi aşa 
mai departe — e contagios. E o simpatie a anatemei cu damnatul. Poate că sacîzul s-o fi sfărîmat de 
perete... s-o fi sfărîmat de perete... de perete... de perete. (ciupeşte corzile, jonglerul se uită spre 
Caribaldi, cotrobăind pe sub scrin, după saciz) Orice fatalitate, orice hazard, orice criză individuală 
poate deveni propriul nostru organ de simţ. (ascultă atent cutia de rezonanţă, scoate un sunet lung şi 
grav) Aşa! Aşa! Casals! Este un tic nervos. O boală de nervi, credeți-mă. Ce nebunie! (smuceşte mina 
dreaptă în aer, mişcă nervos toate degetele şi strigă) Brusc, mă trezesc cu ea. Brusc, o boală nervoasă. 
(după o pauză) O obişnuință, şi vedeţi... (arată spre ladă) ...tot timpul în direcția aceea, de fiecare 
dată, sub ladă. 


JONGLERUL 
E o nebunie a noastră, a tuturor, domnule Caribaldi. 


CARIBALDI 

Mi s-a recomandat să-l leg de o sfoară şi să mi-l agăţ la gît. (scoate un sunet grav, prelung) Ca sugarii, 
înțelegeţi, de gît, ca la copii! (intră nepoata cu un lighean cu apă fierbinte şi un prosop; Caribaldi o 
priveşte) Ah, baia mea. Vino, copilă! 


JONGLERUL 
Baia dumneavoastră, domnule Caribaldi (nepoata pune ligheanul în fața lui Caribaldi, îi suflecă 
pantalonii. Acum se vede că piciorul drept, e un picior de lemn. Il descalță de pantofi şi şosete.) 


CARIBALDI 
(cu piciorul stîng în lighean) Ah! (brusc) Cum merge reprezentația? Au intrat deja animalele? 
Maimuţele? 


NEPOATA 
Maimuţele... 


CARIBALDI 

Maimuţele, maimuţele (peste jongler, către nepoată) Îmi caută sacîzul. Iar tu, ai dansat frumos. Fără 
greşeală. Fără greşeală şi frumos. (nepoata încuviințează din cap) Nimic nu e mai bun decît o baie 
fierbinte la picioare, cînd apa e aşa, cît să o suporţi. (sărută nepoata pe frunte, nepoata se retrage; 
brusc) Dar tremuri, copila mea... Miine sîntem la Augsburg. Miine, Augsburg! Trebuie să-ți faci 
exerciţiul. Înţelegi? Exerciţiul. Hai, vino încoa” şi exersează, te încălzeşte! 

JONGLERUL 

(nu a găsit încă sacizul) Bunicul îţi vrea binele. (nepoata trece în fața lui Caribaldi şi execută la 
comanda lui un exerciţiu care constă din a sta o dată pe piciorul drept, o dată pe cel sting, pe virfuri; 
cînd stă pe dreptul, ridică piciorul sting, şi aşa mai departe. Cînd ridică piciorul drept, lasă braţul 
stîng să-i alunece, şi inver, exact ca o marionetă. Din ce în ce mai repede, în timp ce jonglerul o 
priveşte de pe podea) 


CARIBALDI 

(tinînd ritmul cu arcuşul) einszwei! einszwei! einszwei! einszwei! einszwei! einszwei! einszwei! 
einszwei! einszwei! einszwei! einszwei! einszwei! einszwei! einszwei! einszwei! einszwei! einzwei! 
Halt! (nepoata se opreşte, epuizată. Caribaldi porunceşte) Curăţă merele! lustruieşte pantofii! fierbe 
laptele! periază hainele! Şi vino la timp la repetiţie. Poţi să pleci! (nepoata pleacă. Caribaldi, ginditor) 
Miine, Augsburg... (către jongler) Aţi găsit sacîzul? (jonglerul nu a găsit sacizul, caută în continuare) 
Un copil volubil, frumos... (ştiindu-se neobservat, îşi ridică cracul drept mai sus şi-l mîngiie încet, ca 
şi cum ar resimţi o mare plăcere, cu arcuşul) Casals! Casals! (jonglerul a găsit sacizul,; Caribaldi lasă 
cracul drept să-i alunece; jonglerul, faţă în faţă cu Caribaldi, ținînd sacizul) Totul este muzică... 
Lumea e macroantropos. (jonglerul îi aduce lui Caribaldi sacizul, Caribaldi îl ia, unge arcuşul, îl 
priveşte pe jongler) Experienţa ne învaţă că cel care se tîrîie pe podeaua murdară, se murdăreşte. (îi 
înfige jonglerului arcuşul în burtă) Frica, nimic altceva decît frica. (scoate calm vreo trei sunete, 
încearcă un ton grav, izbucnește brusc) O scrisoare. Fie ea chiar şi de la Sarrasani. (brusc ameninţător, 
sever) Dar ştiu chestia asta. În fiecare an primiţi mai multe, şi mai multe astfel de scrisori. Toate aceste 
scrisori, oferte, supraoferte... (ciupeşte de mai multe ori la violoncel) Înţeleg, mai mulţi bani, mai 
multă apreciere... Domnul jongler solicită iarăşi mai mulți bani şi mai multă apreciere. (ciupeşte 
corzile) Lucrurile încep să se lege. 


JONGLERUL 
Dar... eu... 


CARIBALDI 

Fiţi liniştit. Tot timpul, aceeaşi poveste. Cînd începi să-ți faci un nume, începi să ceri bani şi apreciere. 
Din ce în ce mai mulți bani. Din ce în ce mai multă apreciere. Artiştii şantajază cu arta lor. Nu-i perfid? 
Brusc, ţi se ridică artiştii cu tot felul de pretenţii. (ciupeşte de două ori scurt corzile) Chiar şi geniul 
devine megaloman cînd e vorba de bani. (cu arcuşul înfipt în burta jonglerului) Apreciere? (îl pufneşte 
risul, dar se opreşte imediat) Actorii, toţi artiştii în general şantajază prin arta lor în cel mai perfid mod 
cu putinţă. Dar pe mine, asta nu mă impresionează! Iar scrisoarea aceea de la directorul trupei 
Sarrasani, este un fals, o scrisoare falsă din acelea pe care mi le-aţi tot fluturat pe sub nas de zece- 
unsprezece ani de cînd sînteţi angajat în trupa mea. Arătaţi-mi oferta! Arătaţi-mi oferta! (ciupeşte de 
citeva ori corzile, apoi apucă ferm arcuşul, ca pentru a se apuca de cîntat; jonglerul se dă un pas, apoi 
doi paşi înapoi). Un tîmpit. Cine mai are azi încredere în artişti, e un tîmpit. 


-cortina- 

SCENA A DOUA 
Dresorul, cu mina stingă bandajată greoi, stă la pianul deschis şi mănîncă piine, cîrnaţi şi ridichi. 


CLOVNUL 
(pe jos, la dreapta, către dresor) Vai! 


DRESORUL 
N-are sens să vorbim despre asta... 


CLOVNUL 
Merge repetiţia? 


DRESORUL 
(apasă cu mina bandajată pe clape) Aşa şi aşa. 


CLOVNUL 
Aşa nu e poate. 


DRESORUL 
Aşa nu se poate. Nu se poate aşa. (mai loveşte o dată clapele cu mina bandajată) Aşa, nu. 


CLOVNUL 
Aşa, nu! (îi cade basca, şi-o pune imediat la loc pe cap) Ce zici, de nu s-ar putea repeta astăzi... 


DRESORUL 
Cvintetul nu se poate cînta dacă eu nu pot să cînt. 


CLOVNUL 
Nu, nu, dacă tu nu poţi să cînţi... atunci nu. 


DRESORUL 
Dar deloc, deloc! E un cvintet, înţelegi? 


CLOVNUL 
leşim mîine împreună? 


DRESORUL 
Miine, la Augsburg, da. Miine ieşim împreună. 


CLOVNUL 
Tre” să doară rău. A muşcat binişor... 


DRESORUL 
Muşcat! A muşcat! 


CLOVNUL 
Nu e vina mea. Eu... 

DRESORUL 
Bine, lasă... încetează. 


CLOVNUL 
Eu sar. 


DRESORUL 
Tu sari... 


CLOVNUL 
Şi atunci sare şi el. 


DRESORUL 
Max... (îşi cercetează mîna banajată) ...muşcă adînc. 


CLOVNUL 
Nu e vina mea. Eu sar, (sare) vezi? Aşa. (arată cum a sărit în manej) Aşa. Vezi? Aşa. Şi atunci sare şi 
el. 


JONGLERUL 

Nu trebuie să-l exciți pe Max. Max nu ştie de glumă. Trebuie neapărat să te iei după mine: de abia cînd 
îți dau eu semnalul, atunci sari. Tu ai sărit mai devreme. De abia cînd zic “Max”, de trei ori, scurt, 
“Max”, de abia după aia poţi să sari. Cum ne-am înțeles. Altfel, iriți animalul, îl iriți. Eu nu am cum să 
mă dau de-a rostogolul. (clovnul se rostogolește şi se aşează din nou pe podea) Max nu ştie de glumă. 
(clovnul se ridică şi îi arată dresorului cum o să-l stirnească pe leul Max şi cum o să se rostogolească 
cînd leul se va repezi la el) Aşa! Vezi? Foarte bine! Facem numărul ăsta de doi ani. (îi aruncă clovnului 
o bucată de cîrnat, clovnul o prinde, o mănîncă) Tot timpul greşim. (ţipă la clovn) Nu mai vreau 
greşeli! Pricepi? Nu mai vreau greşeli. Data viitoare poate îmi smulge tot braţul... Precizie! Precizie! 
Vorba lu” unchiu”miu. Trebuie să facem din precizie un obicei. (fi aruncă clovnului o bucată mare de 
cîrnat, ca şi cum ar fi un animal de pradă) Deşteptule! Prin tot ce am trecut din cauza acestei sărituri 
de doi bani. Un an... acuma, stăpîneşte saltul. (de aici încolo, bea doar beri din sticle pe care clovnul i 
le serveşte pe pian) Nu trebuie să-l pierzi din ochi. Miine, la Augsburg, voi avea nevoie de bandaje noi. 
Spune-i calm “Max”. Şi nu-l pierde din ochi! Hipnoză... unchiu'miu n-are nimic împotriva hipnozei... 
animalele mă ascultă. Invers: eu le ascult pe ele. Hipnoză... (brusc) În cel mai rău caz, te arunci pe jos. 
Doar ai învăţat în trupa aia italienească cum tre” să te arunci pe jos. (clovnul se aruncă pe jos, cum a 
învățat, se ridică) Aşa. Aşa e bine. Ce tîmpenie. O conjurație cu animalele pe de o parte, împotriva 
animalelor pe de altă parte. 


CLOVNUL 
Pe de o parte... pe de altă parte... 


DRESORUL 
Frica pentru început, apoi, înclinația spre frică, zice unchiul meu. 


CLOVNUL 
Domnul Caribaldi. 

DRESORUL 
(din greşeală sau nu, împinge sticla de bere de pe pian; clovnul se ridică şi şterge cu o cirpă berea de 
pe podea) Muzica asta clasică mă ucide. 


CLOVNUL 
Cvintetul păstrăvului? 


DRESORUL 

Toată muzica clasică. (după ce a şters podeaua, claunul îi mai pune o bere pe pian apoi se aşează 
iarăşi pe jos, la locul lui; dresorul bea) Trebuia s-o fi văzut pe fiică-sa, era de o frumuseţe... Amuţise. 
Înainte tocmai repetase cu taică-su cum se fac reverenţele. De paisprezece ori. A făcut o greşeală şi şi-a 
sucit gîtul. (arată) 


CLOVNUL 
(imită şi el) Şi l-a sucit... 


DRESORUL 
Inmormîntare de două stele. Şi atît de mult o iubea, că după un an nimeni nu mai ştia unde a 
înmormîntat-o. A căutat-o degeaba prin cimitir. De atunci, nu a mai trecut prin Osnabrück niciodată. 


CLOVNUL 
N-a mai trecut niciodată prin Osnabriick. 


DRESORUL 

Să-ţi îngropi propria fiică ca pe un cîine. Cele mai grele exerciţii. Şi tot timpul, neînduplecat. Aceleaşi 
exerciţii, tot timpul. Neînduplecat. Nu cunoaşte oboseala, nu cunoaşte răgazul, nu acceptă împotrivirea. 
O dată pe an, o haină nouă, o pereche de cizme de cauciuc... Atât şi nimic mai mult. Ne spune 
“făpturile simple”. Geniul este tatăl, unchiul meu. El este cel care ne pune să dansăm, să jonglăm... 
Geniu este cel care se uită de jos în sus. (taie o bucată de cirnat, i-o aruncă clovnului,; clovnul o prinde 
şi o mănîncă) Dacă stai mai mult timp la toaletă... (clovnului îi cade basca, şi-o ridică imediat) jap! - 
o palmă şi dublarea timpului de repetiție. Reverenţa, asta trebuie repetat. Einszwei, einszwei, einszwei, 
einszwei. Şi noaptea — îl apucă să te trezească din somn şi să te pună să repeţi reverenţa. (taie o bucată 
de ridiche şi i-o aruncă clovnului) Na, ridiche! Ridiche, ia! (clovnul prinde bucata de ridiche şi o 
înfulecă) Dacă ţi se udă cămaşa de noapte — fără milă. Dar odată şi odată tot o păţeşte. Un astfel de 
om... o să se prăbuşească în manej. E nebunia unui singur om, e o nebunie în care îi tîrăşte pe toți, fără 
milă. Nu are nimic în cap decît exterminarea. (clovnului îi cade basca din cap, o ridică şi şi-o pune 
imediat la loc) Auzi aici, să repeţi reverenţa în ploaie, la trei grade. Violoncelul şi biciul. Înţelegi? (taie 
o bucată de ridiche şi i-o aruncă clovnului; acesta o prinde şi o mănîncă) “Sînt un om prost”, spune el 
de față cu toată lumea. 


CLOVNUL 
Faceţi capodopere! Faceţi capodopere! Exersaţi! Exersaţi! Exersaţi! (se rostogoleşte o dată în față, 
înapoi) 


DRESORUL 

Tocmai de aceea îl urăsc. (taie o bucată de cirnat, i-o aruncă clovnului) Dispreţ pentru totul. Tot 
timpul e pe dos. Un idiot. A fost cu nepoată-sa la Veneţia. Au fost la toate spectacolele. În piaţa San 
Marco au repetat, în ploaie, la două grade, reverenţa. (bea, mănîncă) Cînd te uiţi la Max, te gîndeşti la 
hipnoză. Că de hipnoză e vorba. Dacă uiţi chestia asta, îți muşcă o bucată din carne, cum am pățit eu. 

CLOVNUL 
Doare rău? 


DRESORUL 
Nu şi cu rachiu. Rachiu, apoi bere...bere... Bere! 


CLOVNUL 
Cu rachiu, cu bere... cu bere. Bere! Bere! 


DRESORUL 

Hipnoză, pricepi? Şi unde mai pui că am avut noroc. Noroc de moarte... Dar ce crezi, ar fi renunţat el 
la numărul cu animale? (exclamă) Mi-au sfişiat o bucată din carne şi numărul cu animale încă se mai 
ține! Pricepi? Pentru că e tot timpul cu doi paşi în urma noastră, sau e în fața noastră chiar cînd nu de 
față. Cînd e aici, ne urmăreşte, ne observă. Învins de propriul lui picior de lemn, ca un cîine. 


CLOVNUL 
(îi cade basca din cap, şi-o pune imediat la loc) Ca un cîine. 


DRESORUL 
Ca un cîine. Şi tot timpul punctual, la cvintet. (ridică braţul bandajat) Aici, sub braţ mă ustură. O 
durere usturătoare. (bea) Şi încep să-mi pierd vederea. Doctorul m-a avertizat. 


CLOVNUL 
Vederea... 


DRESORUL 
Miine la Augsburg trebuie să găsesc un oftalmolog. 


CLOVNUL 
Miine, la Augsburg. 


DRESORUL 

(dă sticla peste cap, clovnul îi adce imediat o altă sticlă, o aşează pe pian şi se aşează la locul lui) Să 
te iei aşa, după un om, ca animalele. Nu sîntem altceva decît animale: pianul, viola, contrabasul, vioara. 
Animale. Animale şi atît. 


CLOVNUL 
Animale. 


DRESORUL 

Special lasă sacîzul să-i scape din mînă... mai nou, de faţă cu jonglerul. Domnul jongler tre” să se tîrîie 
pe jos, la scrin (arată spre scrin) şi să-i aporteze unchiului sacîzul. (taie o bucată de cîrnat şi i-o 
aruncă clovnului) 


CLOVNUL 
Domnul jongler şi domnul Caribaldi. 

DRESORUL 

Din ce în ce mai des îi aportează sacîzul. Cîteodată mă gîndesc că poate îl muşcă... dar nu o face. Mie 
mi-a muşcat capul — aşa am visat — că mi l-a muşcat. Şi mă şi vedeam: domnul-dresor-fără-cap. 
(clovnul ride ca pentru sine) Nu-i de glumă! Capul! spune Max, şi gata, nu mai e capul. (clovnul ride) 
Duc mîinile la cap, dar capul nu-i. (clovnul ride ca pentru sine) Sare la mine şi-mi muşcă capul! (bea 
din sticlă; clanlui îi cade basca de pe cap, şi-o pune imediat la loc, se aşează şi priveşte înspăimîntat 
spre uşă) 


CARIBALDI 

(intră; către clovn) Incredibil! Afară cu tine. La manej! Fă-ţi poantele. Hai, bagă! (clovnul se înclină în 
fața lui Caribaldi şi pleacă) V-am căutat peste tot! Ce grozăvie! Miine mergem la Augsburg. De nu 
ştiu cînd, jonglerul e singur în manej... Nici urmă de clovn. Ce să mai înţeleagă publicul? (către 
dresor) Bere. Ridiche! Putoare! Aici nu-i loc pentru un beţivan ca tine. Aşa că respectă regula. 


DRESORUL 
Dar... 


CARIBALDI 

Tot timpul, aceeaşi poveste. Trebuie să vă urmăresc tot timpul. (sever) leşi afară. Animalele rag de 
foame şi tu te îmbuibezi. Afară! (dresorul se ridică, Caribaldi ţipă la el) Măgar leneş ce eşti! (dresorul 
iese, cu ridichea imensă; Caribaldi agaţă cilindrul în cuier) Portativele astea nenorocite... (loveşte cu 
picioarele, dărimă) Cvintetul păstrăvului... Să le ia naiba! Să le ia naiba! (se loveşte cu pumnii în cap) 


NEPOATA 
S-a terminat crema de ghete. 


CARIBALDI 

(o imită) S-a terminat crema de ghete! Miine, la Augsburg... Miine, la Augsburg... Portativele astea 
nenorocite... la naiba! Cvintetul păstrăvului...! Să-l ia naiba! La naiba cu totul! (se pocneşte cu palma 
peste frunte) Idiotule! 


NEPOATA 
Vrei violoncelul? 


CARIBALDI 

Violoncelul! Violoncelul! (fipă la nepoată-sa) Maggini! Sau Salo! Ferraracello! Vino la mine, copilă. 
(se aşează) Ascultă ultima frază... încet... Crescendo... descrescendo... încet... ultima frază foarte 
încet. (o mîngîie pe timplă) Sîntem înconjurați de bestii. Descrescendo... descrescendo. Crescendo... 
crescendo. (se uită spre uşă) Doar cu mine dormi bine noaptea. Eu nu dorm... eu nu visez. Arată-mi 
picioarele (nepoata arată picioarele) Capitalul tău! Maică-ta avea cele mai frumoase picioare. Şi tu o 
să ai dacă exersezi. De dimineaţa pînă seara. Exersat, exersat şi iar exersat. (ciupeşte corzile; scoate un 
sunet grav, prelung) Auzi? Casals! Arta de a dansa pe sîrmă e un dar de la Dumnezeu. Şi dinţii... ia, 
arată-i dinţii! (nepoata deschide gura şi arată dinţii) Frumoşi dinţi! Ce e important e că la treisprezece, 
faci treisprezece în sus, treisprezece în jos, iar la douăzeci şi unu, douăzeci şi unu în sus şi douăzeci şi 
unu în jos. Fără cărți, copilă. Şi ţine minte: baletul e altceva. Nu balet! Şi nu pleca urechea la ce spun 
dresorul şi jonglerul, e o neînțelegere. O neînțelegere, înţelegi? Ridică braţele (nepoata ridică brațele) 
Sus! Sus! Şi nu te apropia de animale! Biata de maică-ta... Şi apoi saltul... arată mîinile! (nepoata 
arată mîinile) Bine! Nu i-au folosit la nimic sfaturile tatălui ei, respectiv ale mele... Sacîz! Auzi? 
Sacîz! Miine, la Augsburg. Într-o zi, s-a dus la animale şi animalele au atacat-o. Au muşcat-o. A fost 

vitează.... doctorii au reparat-o şi de abia au reparat-o că s-a prăbuşit. O clipă de teamă, un pas greşit... 
Ridică braţele. (nepoata ridică braţele) Sus, sus, sus! (nepoata ridică brațele sus de trei ori) Fără 
biblioteci la Augsburg. Şi fără cărți! Nimic! (fipă brusc) Şi nu te apropia de animale! 


NEPOATA 
Nu mă apropii de animale... 


CARIBALDI 

Ce frumos e să dansezi pe sîrmă, acolo sus, (se uită sus) fără să cazi. (brusc, se uită în jos) Tipătul 
acela... a murit pe loc. Cînd te-ai urcat tu prima dată pe sîrmă, mi-a fost frică. Muream de frică. (o 
atinge) Tot timpul mi-e frică. (o împinge pe nepoată; nepoata se învirte în jurul lui) Muzica şi auzul... 
capodoperele şi muzica... Adă-mi violoncelul! (nepoata merge la scrin, se întoarce cu magginicello) 
Nu ăsta, copila mea, nu maggini. Ferraracello! (nepoata pune la loc în ladă maggini, se întoarce cu 
ferraracello) O dată, în faţa publicului, în manej. (nepoata îi dă sacizul, acesta unge arcuşul, îi dă 
sacizul nepoatei, cîntă două tonuri lungi, joase) În faţa publicului. Poate la toamnă. La Niirenberg. 


NEPOATA 
La Nurenberg. 


CARIBALDI 

Dar tăcere deplină! (arată cu indexul lipit pe buze) Psssssst! Cvintetul păstrăvului, în manej... Pentru 
început, dansezi pe sîrmă. Apoi cînți la violă. Încet. Foarte încet. Crescendo...descrescendo. 
Perfecţiune. Absolut. Oamenii vin, văd, aud. (scoate un sunet lung, grav) Vin la o reprezentație de circ 
şi ascultă Cvintetul păstrăvului. Dar pînă una alta, pînă să ajungem la Niirenberg, trebuie să repetăm. Să 
repetăm.... Să repetăm... Schubert. Atât şi nimic mai mult. Lăsăm la o parte leoparzii, leii, caii... doar 
tu şi Schubert. Lăsăm la o parte şi numărul cu farfurii. Doar Schubert şi cu tine. Atunci nu mai e 
repetiție, e concert. (brusc vehement) Dar omul ăsta, cu rănile lui, şi jonglerul, cu perversitatea lui, şi 
caracterul exasperant al clovnului, oamenii ăştia înfiorători... (cercetind violocelul) O minunăţie, l-am 
cumpărat la Veneţia din moştenirea maică-tii. M-a costat întreaga ei avere. Uite, (arată) aici e gravat 
cuvîntul “Ferrara”, sfîntul cuvînt “Ferrara”. De două ori l-am auzit: o dată la Paris, o dată la Londra. 
Casals... (scoate un ton lung şi jos, întoarce arcuşul) E o diferenţă, auzi? Zilnic te întreb dacă sesizezi 
diferenţa... o sesizezi? (nepoata aprobă) Copila mea, o înaltă artă, arta de a auzi. Arta e să asculți şi să 
sesizezi diferența. Sesizezi diferenţa? (nepoata aprobă) Adă-mi-l pe celălalt! (îi dă ferraracello; 
nepoata merge la ladă, scoate magginicello, i-l dă lui Caribaldi; se opreşte în faţa lui Caribaldi; 
Caribaldi scoate un ton prelung, încet) Auzi diferența? Diferenţa asta... Casals! Este imposibil să cînți 
după ora cinci după amiaza la Maggini. Dimineaţa Maggini, seara Ferrara. Sîntem la nord de Alpi, 
copila mea, (aşteptind răspuns) şi... 


NEPOATA 
Sîntem la nord de Alpi. 


CARIBALDI 

Corect. Sîntem la nord de Alpi. Nu cîntăm la Maggini la nord de Alpi. (brusc sever) repetiţia are loc. 
Chiar de o fi să-i aduc în şuturi în fața instrumentelor. Domnul dresor chiar crede că îşi poate permite zi 
de zi cîte o muşcătură? Şi clovnul, care se plînge de dureri de rinichi... şi jonglerul, care-mi serveşte de 
an de zile o boală de nedefinit...? Repetiţia va avea loc! Cine nu repetă, nu ajunge nicăieri. Cine nu 
repetă, e un nimeni. Trebuie repetat fără încetare. Fără încetare, înţelegi? Fără încetare, pe sîrmă, fără 
încetare, la violă. Nu trebuie să te opreşti. Nu trebuie să renunţi. Nu trebuie să iei pauză. (scoate un 


sunet lung, grav) Un instrument pentru dimineaţă. Nu pentru seară. (îi dă magginicello nepoatei; ea îl 

pune în ladă, e întoarce cu ferraracello; Caribali scoate un sunet grav, lung) Auzi? Asta e! Da! Asta e! 
(brusc, tare, îndemniînd-o pe nepoată) Cînd spun crescendo, e crescendo. Cînd spun descrescendo, 
atunci descrescendo să fie. Ai priceput? Nimic nu îndreptățește indolenţa. Casals! (ciupeşte o coardă) 
Arta e o artă matematică, copilul meu frumos. Dă-mi mîna! (nepoata îi întinde lui Caribaldi mîna) Dar 
tremuri... (nepoata se dă un pas înapoi; Caribaldi ridică arcuşul şi ține isonul; nepoata începe fără 
împotrivire exerciţiul) einszwei! einszwei! einszwei! einszwei! einszwei! einszwei! einszwei! einszwei! 
einszwei! einszwei! einszwei! einszwei! einszwei! (nepoata se opreşte, epuizată, mîinile şi capul 
atirnînd) Acum ţi-e cald, copile. Şi acum, cum ne facem reverența? (nepoata face reverență) Aşa, aşa 
ne aplecăm. (cercetează fața nepoatei) Nu-ţi stăpîneşti faţa, copilul meu. Trebuie să-ți stăpîneşti faţa 
mîine, la Augsburg. (scoate un sunet grav, prelung) Tonul ăsta e complet diferit. Auzi? Sesizezi 
diferența? Ferraracello! (nepoata dă din cap aprobator) Astrele sînt împietriri... (scoate un sunet lung, 
încet; intră jonglerul, Caribaldi nu-l observă; jonglerul şi nepoata ascultă tonul; la sfirşit) O 
nenorocire, o cari în spate toată viaţa. Un Caribaldi — un artist. Incredibil. (arată cu arcuşul în sus) E o 
chestiune ce ţine de biosferă. (fl observă pe jongler) Sau poate de metafizică. ... Solid sau lichid... 
Antinomii polare unite în conceptul de foc. (brusc) Cum merge treaba? Totul trebuie să meargă foarte 
repede. Miine la şase vreau să fim în Augsburg. Deja de cum începe reprezentaţia — demontarea 
cortului. Spectatorii rămîn, cortul nu-i! Mai departe. Mai departe. Cîţi au fost? N-am trecut niciodată 
prin ceva mai deprimant decît ultima reprezentație. Urăsc chestia asta: nu văd nimic, simt doar mirosul 
ăsta prost pe care-l degajă publicul. E caraghios să o spun de fiecare dată, dar mirosul ăsta de public e 
respingător. E adevărat că nu văd nimic, dar simt unde sînt. Mă iau după miros: ăsta ...pentru Koblenz, 
ăstalalt ...pentru Berlin, ăstalalt... pentru Niirenberg... Etţetera. Miros unde sînt. (strigă) În Augsburg 
pute cel mai rău. Scurtaţi numărul cu animale. Scurtaţi numărul cu farfurii. Clovnul să reducă din 
glume. Cumpăraţi carne proaspătă în Augsburg. De ar fi aşa simplu cu carnea proaspătă... Miine 
dimineaţă, la ora cinci, toată lumea la abator. (către nepoată) Şi tu, copilă. Şi leagă-ţi şalul ăla. La 
abator! Carne proaspătă! (către jongler) Fără prescurtări în spectacolul pentru copii. Şi clovnul — în 
special. Clovnul, iar şi iar. Fără vorbe mari. Şi toate animalele. Toate. E respingător. Toată copilăria 
mea a fost o teroare. (fi scapă arcuşul, jonglerul şi nepoata se reped să-l ridice; jonglerul i-l 
înnapoiază lui Caribaldi) Nu trebuie să uităm greutățile copilăriei. Orice copilărie. (către nepoată) 
atenţie la spate! Cînd te apleci, te apleci uşuratic. Apleacă-te naiv dar conştient! (către jongler) Tot 
timpul spun acelaşi lucru — ceea ce e valabil şi pentru ceilalți. Eu vă tot spun, iar voi nu vă schimbaţi. 
Cînd o să pot înceta odată cu dojenile astea? Corpurile — la fel ca şi capetele — trebuie să le aveţi 
permanent sub control. Permanent, sub control. (către nepoată) Cum se face reverenţa? (nepoata se 
ridică, se pregăteşte) Deci? (nepoata face o reverență) Aşa. Bine. (către jongler) Credeţi că s-a înclinat 
corect? 


JONGLERUL 
S-a înclinat corect, domnule Caribaldi. 


CARIBALDI 

Cap şi trup. Capete şi trupuri, permanent sub control. Lipsa gîndului e cel mai respingător lucru. 
(jonglerul merge spre un tablou, îl aranjează; Caribaldi, despre tabloul respectiv) Verona, după cum 
se poate vedea. Sfîntul Zeno. Tatăl meu, pe patul de moarte, în patul ăsta sărăcăcios, în camera 
neîncălzită, cu podele de piatră, cu giulgi de pînză de in... Totul era morbid... Acolo, podele de piatră, 
sălăşluia tatăl meu muribund. Unde era mama, nimeni nu ştia. Şi a spus atunci tatăl meu muribund: 
niciodată să nu ajungeţi aşa... (lasă arcuşul în jos; către jongler) Alt cui. Trebuie să bateți alt cui. 
Altfel, oricît îl îndreptați, tot o să atîrne cîş. 


JONGLERUL 
Alt cui. 

CARIBALDI 

Încă nu e drept (jonglerul crede că e drept, dar Caribaldi spune) Încă nu e drept. Încă nu... încă nu... 
încă nu... încă nu... încă nu... tot nu... Acum! Ahh! Nu mai trebuia să-l atingeţi. (jonglerul îl 
aranjează din nou) Nu. Nu. Nu. Aşa! Acum! (jonglerul se dă înapoi, priveşte tabloul, nepoata s-a pus 
taman între Caribali şi tablou; Caribaldi o alungă cu arcuşul) La o parte, măi, la o parte. Aşa. Acum e 
drept. (către jongler) Nu trebuia să-l mai atingeţi. Pe mine nu mă irită. Pe dumneavoastră vă irită. 
Dumneavoastră suferiți de asta, nu eu. Oglinzi lucitoare. Ghetele bine lustruite. (jonglerul, Caribaldi şi 
nepoata privesc ghetele bine lustruite ale jonglerului) Din cîte ştiu, aveţi tot timpul o cîrpiță pentru 
pantofi în buzunar. În buzunarul drept de la pantaloni. În cel drept o cîrpiţă pentru pantofi, în cel stîng o 
batistă. Cîrpiţă pentru pantofi — batistă. Cîrpiţă pentru pantofi — batistă. (către jongler, poruncitor) la 
arătaţi-ne! Arătaţi-ne! (fl îndeamnă, cu arcuşul, să-şi sucească buzunarele) la, răsuciți-vă buzunarele. 
Răsuciţi-le! (jonglerul îşi răsuceşte buzunarele, dar are cîrpa în buzunarul sting şi batista în cel drept) 
Vedeţi? Nu în buzunarul stîng vă ţineţi batista, ci în cel drept. Puteţi să le puneţi la loc. (jonglerul pune 
batista şi cîrpița la loc, de data asta însă invers) Scamatorie! Scamatorie! (către nepoată) Un om 
ordonat are în buzunarul drept o cîrpiţă de pantofi şi în buzunarul stîng o batistă. Şi nu încurcă 
buzunarele. Şi are o batistă albă, curată. (către jongler) Cîte batiste curate aveţi, vă întreb? (către 
nepoată) Îşi spală singur batistele. E neînsurat, şi le spală singur, într-un lavoar special menit acestei 
îndeletniciri. Că doar nu o să-şi spele în acelaşi lavoar în care spală batistele, cîrpiţele de pantofi. Că şi 
astea trebuie spălate din cînd în cînd. (către jongler) Odată, la Ierlohn, ați strănutat în cîrpiţa de pantofi. 
Şi v-aţi şters nasul cu cîrpița de pantofi. Vă mai amintiţi gripa aceea care v-a ținut aşa mult? (pe 
nepoată o apucă rîsul; Caribaldi, maliţios) În Iserlohn. Iar în Marburg (privind-o pe nepoată) în faţa 
publicului. (intră dresorul, toate privirile ațintite asupra lui; se opreşte în cadrul uşii; Caribaldi, către 
dresor, țipînd) Carne proaspătă. Mîine la Augsburg, carne proaspătă. (către sine şi către nepoată) Ce 
om respingător. (dresorul merge la pian, ia o ridiche mare şi vrea să plece; intră clovnul; nepoata se 
uită la clovn; Caribali ascultă atent cutia de rezonanţă a violoncelului, trage trei acorduri înainte şi 
înapoi; clovnul îi face semn nepoatei să vină spre el, nepoata se apropie, clovnul îi şopteşte ceva şi 
arată spre scrin. Nepoata merge la scrin, scoate sacizul, se îndreaptă spre Caribaldi; Caribaldi nu a 
remarcat-o penrtru început, scoate un sunet grav, prelung se opreşte şi-i ia sacizul şi unge arcuşul. 
Brusc către clovn) Ţi-ai făcut glumele? (clovnul încuviințează din cap; către nepoată) Cum se face 
reverența? (nepoata se înclină) 


-cortina- 

SCENA A TREIA 
Toţi, în afara dresorului, în fotolii, acordind instrumentele; ung arcuşurile cu saciz 


CARIBALDI 

(către nepoată) Cînd spun crescendo, e crescendo. Cînd spun descrescendo, atunci descrescendo să fie. 
În artă, în aceste piese de artă, n-ai voie să greşeşti. (către jongler) Acest deznodămînt — de a 
transforma, într-o clipă, nerozia în genialitate — trebuie să vină de la sine. Dacă un corp, în întregul lui, 
intră într-o relaţie, atunci toate părțile acelui corp intră, de asemenea, într-o relaţie. Din sutele de mii de 
direcții pe care puteam să le urmez, n-am ales-o decît pe una singură; dar nu pe cea bună — a fost sortită 
care le-am avut, s-au dus pe ama sîmbetei, pentru că un om ca mine trebuie să-şi mănînce zilele 
supraveghiîndu-i pe alții. Un om ca mine nu-şi poate permite să-i lase pe ceilalți din jurul său să se 
dezvolte. Pe de altă parte, un om ca mine se cunoaşte pe sine mai puţin. 

Această repetiţie zilnică a cvintetului nu-i o marotă. (către nepoată) Să cînți la vioară în acelaşi fel cum 
dansezi pe sîrmă. (către jongler) Trebuie să fiți una cu vioara. (către contrabasist) Contrabasul e 
nenorocirea ta. Tot timpul, contrabasul te nenoroceşte. Tot timpul aceste ezitări, aceste falsări, aceste 
fasoane... (către nepoată) nu uita de mi... În Augsburg, e un negustor de instrumente muzicale absolut 
dement... De fiecare dată, dresorul sabotează cvintetul (strigă) Sabotaj! Sabotaj! 


JONGLERUL 
Dresorul a zis că-l ustură rana. 


CARIBALDI 

Îl ustură rana... Dar ăsta e un cvintet, nu un cvartet! Pentru că îl ustură rănile de pe corp, se îmbată. E 
şi normal să nu se descurce la pian. (scoate un sunet grav, prelung; jonglerul scoate un sunet la vioară; 
nepoata ciupeşte viola, clovnul ciupeşte contrabasul) Casals! (scoate un sunet grav, prelung) Casals! 
(către jongler) Sesizaţi diferenţa? (scoate un sunet grav, prelung) Casals! (brusc, poruncitor) Tonul, vă 
rog! (cu toţii scot un sunet lung din instrumente) Acum ar trebui să reuşim ceea ce n-am reuşit de mult. 
Dar dresorul strică totul. (îşi aranjează partitura pe portativ) Ridichi! Peste tot duhneşte a ridichi! 
(jonglerul suflă praful de pe partitură) Lipsa de consideraţie este un dat al artei. Dar mediul nu este 
decît prostie, boală, neînțelegere. Cînt la violoncel de zeci de ani împotriva voinţei acestor tîmpiți. Şi 
nu văd să se sfirşească. (ciupeşte corzile) Perfecţiune. Societatea îi respinge pe cei care o resping. 
(către nepoată) Trebuie să cînţi la violă la fel de bine cum dansezi pe sîrmă. Două corzi mi, în 
Augsburg... (către jongler) De o viaţă, dragă domnule jongler, de o viaţă, împotriva societăţii. Şi 
dumneavoastră, tot de o viaţă, jonglaţi cu farfuriile împotriva societății. Nu vă mai liniștiți odată... 
(către clovn) Melancolicule! (clovnul mişcă de trei ori de colo-colo arcuşul la contrabas) Cu 
arcuşurile, cu arcuşurile viorii, ale contrabasului, ale violoncelului — împotriva tuturor! Capul nu-şi mai 
găseşte liniştea din cauza artei. Dacă şi-o găseşte, moare. Să te repezi spre moarte cu arcuşul în mînă... 
(scoate un sunet lung, grav; peste dresor, către clovn) Cum îţi aruncă bucăţile de cîrnat şi ridiche. 
(scoate un ton lung şi grav la violoncel; nepoata se scobeşte în nas; Caribaldi o observă; către 
jongler) Nu aţi reuşit să o desobişnuiţi pe nepoată-mea să se scobească în nas. Nici nu se aşează bine pe 
fotoliu, începe să se scobească în nas. Asta e nesimţire, copilă, chiar şi cînd cînţi, te scobeşti în nas. 
Este respingător să te scobeşti în nas în timpul cvintetului. (către jongler) Sau acest obicei îngrozitor o 
fi vreun andante al tusei... Ar trebui să luaţi mai mult malt. Cantitativ, mai mult malț. Şi dacă chiar 
faceţi exercițiile de respiraţie pe care vi le-am recomandat... La ora şase dimineaţa, la Augsburg sau 
aiurea, o oră, chiar şi numai o jumătate de oră, la aer proaspăt. Nu uitaţi de crescendo. Îngustarea asta a 
bronşiilor atinse de boală... Se lărgesc. Vă însănătoşiţi cît ai zice peşte. Dar nu ascultați ce vă spun. 
Tocmai de aceea, aveți greutăţi cu cea de a optsprezecea farfurie. Nu vă iese pentru că aveţi probleme 

cu respirația. Probleme respiratorii. (către toți) Cu toții aveți probleme respiratorii. Nu funcționează 
respirația, asta e. Dacă ar funcționa respirația, ar funcționa şi înalta artă. Pentru un artist, pentru un 
artist practicant — şi cu atît mai mult pentru un actor, pentru un artist actor practicant versat, controlul 
respirației este cel mai important. (către jongler, direct) Limba dumneavoastră este formată din cele 
mai scurte fraze, în timp ce imaginii dumneavoastră îi corespund în general fraze lungi. Vorbiţi pocit, 
totul e pocit. Ăsta e un semn că nu stăpîniţi respiraţia. E o ruşine pentru artist. (către toți) Toată viaţa 
m-am ocupat să elimin tulburările care corup organismul. (la comanda — mută — a lui Caribaldi, scot 
cu toții un sunet la instrumente) Acum! Bine. Dar pianul iar ne-a lăsat baltă. (jonglerul tuşeşte) Nici nu 
apucăm bine să cîntăm cîteva ritmuri, că vă apucă tusea. (clovnului îi cade basca de pe cap) ...sau 
clovnului îi cade basca de pe cap. În continu îi alunecă basca de pe cap. (către clovn) N-ai şi tu o şapcă 
care să nu-ţi cadă de pe cap? Cînd te uiţi la el, în continuu îi alunecă basca... (nepoata ride; Caribaldi 
către jongler) De asta rîde... (zbiară la nepoată) Ce faci, rîzi? (către jongler) Mă exaperează rîsul ăsta 
al nepoată-mii cînd îi cade clovnului basca de pe cap... Dacă e prea strîmtă, îi cade; dacă e prea largă, 
îi cade; atunci nu mai vede nimic şi gata — falsează. Imediat, falsează. Falsează şi ştiu că i-a căzut 
basca. (către jongler) Oare nu există vreo metodă să nu-i mai alunece basca? Să i-o înşurubezi în cap. 
Dar de, nu se poate înşuruba... (clovnului îi alunecă basca, nepoata ride) Cade basca! (clovnul îşi 
potriveşte basca la loc, nepoata ride) Îi cade basca şi nepoată-mea rîde. Cade basca — nepoată-mea 
ride. 


JONGLERUL 
Mai întîi cade basca. 


CARIBALDI 
Apoi nepoată-mea rîde. (clovnul izbucnește în ris) Clovnul nu are de ce să rîdă. Nu are de ce să rîdă. 


CLOVNUL 
Nu are de ce să rîdă... Nu are de ce să rîdă.... 


JONGLERUL 
(cu arcuşul îndreptat spre clovn) Clovnul nu are de ce să rîdă. Nu are de ce să rîdă. 


CARIBALDI 

Nu, n-are de ce. (către nepoată) Rîsul ăsta nu-ți stă în fire. Patru zile supă de cartofi şi-ţi trece rîsul. 
(scoate un ton la violoncel, apoi) Sau iar mă apucă durerea asta reumantică cumplită cu care m-am 
pricopsit la Stilfser-Joch... vă amintiți de Stilfser-Joch, nu? 


JONGLERUL 
La Stilfser-Joch... 


NEPOATA şi CLOVNUL, împreună 
La Stilfser-Joch... 


CARIBALDI 
Un curent, doar un curent de aer... 


CLOVNUL 
Un curent de aer... (îi cade basca, şi-o aranjează imediat la loc) 

CARIBALDI 

(ţipă la clovn) un curent de aer... (către jongler) Această durere teribilă de spate... dar nu-mi pierd 
controlul, nu-mi permit să mă doară în timp ce cînt. (scoate un sunet grav, prelung) Scade temperatura. 
(către jongler) Auziţi... scade temperatura. Îmi dau seama după cum sună violoncelul că scade 
temperatura. Miine, Augsburg. (către nepoată) Nu uita miine, la Augsburg, e sticla încălzitoare. 
(scoate un sunet grav la violoncel) E frig la Augsburg. 


JONGLERUL 

Nu poate exista o bucurie mai mare decît să-ți învingi durerea cu cvintetul. (nepoata îşi reprimă o 
izbucnire în ris, clovnului îi cade basca; către Caribali) N-ar mai fi clovn dacă din cînd în cînd, 
basca... 


CARIBALDI 
E o neruşinare să-i cadă basca din cap. 


JONGLERUL 
O mişcare anume a capului şi îi cade basca. 


CARIBALDI 
(arată cu arcuşul spre capul clovnului) Şi cade basca... cade basca... (clovnul ține cu ambele miini de 
bască, nepoata şi jonglerul rid în hohote) E o neruşinare. E o neruşinare. 


JONGLERUL 
O situație penibilă. 


CARIBALDI 
O neruşinare. 


JONGLERUL 
O obrăznicie. 


CARIBALDI 

(către jongler) Rîd ca să rîdă, nu rîd aşa, de ce văd. Rîd ca să rîdă, de fiecare dată cînd se întîmplă acest 
eveniment dezgustător. (jonglerul ride acum tare şi dezinhibat, de unul singur) Nimic nu e mai abject 
decît rîsul fără motiv al unui om inteligent. (clovnului îi cade basca, şi-o pune imediat la loc; toți, în 
afară de Caribaldi, rid zgomotos, dar se opresc imediat; Caribaldi vrea să e ridice, se opreşte brusc 
din cauza durerii de spate, se aşează) 


JONGLERUL 
Nu aveţi voie să faceți mişcări bruşte, doar ştiţi asta... 


CARIBALDI 

Miine la Augsburg... (se apucă de spate) Miine la Augsburg... Toată viaţa mea e un chin, toate 
închipuirile mele au fost nimicite... Şi nu ajunge! Te mai şi educă (se uită la jongler) te mai şi 
dezavuează (se uită la clovn) decăzut (se uită la nepoată) te iau peste picior (se uită la clovn) 
Înnebunesc cînd te văd cum ţii basca aia cu amîndouă mîinile! (clovnul ia mîinile de pe cap, basca îi 
cade; Caribaldi exclamă) Un coşmar! Un coşmar! (clovnul pune basca pe cap; Caribaldi se uită la 
ceas) Într-o zi o să-l omor pe nepotul meu. Nepotul ăsta... (scoate un sunet lung, ciupeşte o coardă) 
Ştie că îl aşteptăm, dar nu vine. E triumful lui. (scoate şapte tonuri puternice) E triumful lui (scoate un 

sunet scurt, grav, termină) Casals! Trebuie să fim atenţ la oscilaţiile de temperatură. (către nepoată) 
Trebuie să punem mare preț pe oscilațiile e temperatură. (către jongler) Este un cvintet, nu un cvartet. 
Nu se cheamă cvartetul păstrăvlui, ci cvintetul păstrăvului. A-i accepta fasoanele (peste dresor) 
înseamnă a-i întărîta şi pe ceilalți. (ciupeşte la violoncel) Omul ăste e toată ziua pe drumuri, haleşte, 
bea... (exclamă) Un secesionist! Destul am înghiţit de la el! (îi face semn clovnului să se apropie, 
acesta vine, îi cercetează şapca; către jongler) Poate e doar o chestiune de material. (îl ciocăneşte în 
cap) Ce stofă e asta? 


CLOVNUL 
Mătase, mătase e. 


CARIBALDI 

(către jongler) Mătase e. E mătase. (exclamă) Mătase. Mătase. Nu trebuie să fie mătase. Nu e nevoie de 
mătase. In. In. In scrobit. (jonglerul dă din umeri; Caribaldi către nepoată) Nu trebuie să fie mătase. In 
scrobit trebuie să fie! 


NEPOATA 
In scrobit... 


CARIBALDI 

Dă încoa”! Arată! Dă” încoa! (clovnul îi dă şapca, Caribaldi o cercetează) Mătase. Mătase! Şapca asta 
e mult prea înfoiată. E mult prea înfoiată. In. In. In scrobit trebuie. Cred că o şapcă de in, de in scrobit, 
ti-ar ta pe cap. (îl apucă pe clovn de cap) Îţi stă pe capul ăsta, îţi rămîne pe cap dacă e de in scrobit. (îi 
dă clovnului şapca înapoi; clovnul şi-o pune la loc pe cap) O șapcă de in, evident. (clovnul se 
depărtează mergind cu spatele) O şapcă de in, de in scrobit. (clovnul se aşează) Miine la Augsburg, la 
Augsburg, mîine, in scrobit. (către nepoată) Şapca scrobită, miine, la Augsburg, copilă. La Augsburg. 
(clovnul îşi pierde şapca, Caribaldi ţipă) Pune şapca! Pune şapca! (clovnul pune şapca; Caribaldi, 
către jongler) O nebunie! O marotă! Mă bagă în boală! 


JONGLERUL 
(repetă) Vă bagă în boală... 


CARIBALDI 

Mă bagă în boală! (se apucă de spate) Totul este împotriva repetiției, împotriva mea. (exclamă) Toţi 
sînteţi împotriva mea. Ar trebui să vă dau dracului pe toţi! (se ia de şolduri) Cu cît mergem mai spre 
nord, cu atît mai rău mă doare. (către jongler) Oare or avea în Augsburg vreun doctor, un specialist în 
reumatism, or avea ăştia aşa ceva în fundătura aia îngrozitoare, în cloaca aia? (către nepoată) Trebuie 
neapărat să mă freci astăzi cu alifie, ştii, aşa, frumos, de jos în sus, încet, de jos în sus. Şi scutură alifia 
înainte, pricepi? 


JONGLERUL 
(către nepoată) Alifia pentru dureri de spate trebuie bine scuturată. 


CARIBALDI 
Scuturată, bine scuturată, înţelegi? 


JONGLERUL 
(către Caribaldi) Alifia pentru reumatism trebuie bine scuturată. 

CARIBALDI 

(către jongler) Sau mai bine să-l las pe nepotul meu să mă frece... podul palmei lui imense îmi face 
bine. (către nepoată) Miinile tale înt ca nişte oscioare de găină! Mai bine lasă. (către jongler) Podul 
palmelor uriaşe ale nepotului meu... (clovnul scoate acuma mai multe sunete lungi şi grave la 
contrabas; Caribaldi către jongler) Pentru frecat, e bun nepotul meu, altfel nu e bun de nimic. 
(nepoata scoate, în acelaşi timp cu clovnul, mai multe tonuri; Caribaldi către jongler) Podul cărnos al 
palmelor acestui om oropsit, care are obiceiul e a mînca ridichi uriaşe la pian, la pianul deschis... 
(jonglerul cîntă citeva tonuri la vioară, în timp ce ceilalți încă nu au terminat de cintat; Caribaldi, 
brusc) Nu pot să suport pianul ăsta dezacordat şi putoarea asta îngrozitoare de ridiche... (încetează toți 
să cînte) Corzi! Corzi! (exclamă) Oare or avea ăştia în Augsburg vreun acordor pentru pian? Să-l aşezi 
pe omul ăsta fără ureche muzicală la pian aşa, pentru că e obligat... (către jongler) Să foloseşti pianul 
ca masă de birt, ca mobilă pentru mîncare, pentru îngurgitarea continuă a ridichiilor... (scoate un sunet 
grav, lung; către jngler) Şi experimentatorul este un geniu. E o obişnuință amenințătoare. (scoate un 
sunet lung, grav) Tot timpul acest miros exasperant, îngrozitor de ridiche. Totul miroase a ridiche. 


JONGLERUL 
A ridiche... 


CLOVNUL şi NEPOATA 
A ridiche... 


CARIBALDI 

(scoate un sunet grav) E un animal, e un animal din flori, dacă e să vorbim de relaţii de familie. E şi 
ăsta un indiciu. L-am crescut. L-am scos de la penitenciar şi l-am crescut. (către jongler) Primul lucru 
la care se gîndeşte e să-şi facă rost de ridichi. 


JONGLERUL 
Cantităţile astea de ridichi pe care le îngurgitează... 


CARIBALDI 

Ridiche! (clovnul şi nepoata se apucă iar de cîntat) Ridiche cu bere. Sodomie! Sodomie! (către 
jongler) Ridiche cu bere. Sodomie! (scoate un sunet lung, grav la violoncel pe fondul acordurilor 
celorlalți) Sodomie! Sodomie! (brusc, ciupind corzile, exclamă) Chiar trebuie să acceptăm ca omul 
ăsta să ne saboteze zi de zi repetițiile? (clovnului îi cade basca de pe cap) Ideea e nebunia. (clovnul îşi 
pune şapca la loc, şi-o ține cu ambele miini, contrabaul între picioare; nepoata se holbează la jongler) 
Ce stai şi te holbezi aşa? (către jongler) Copilul e fascinat de personalitatea dumneavoastră. Asta e 
dăunător pentru arta ei. (către nepoată) Să te holbezi aşa la jongler şi să laşi tot restul baltă... să uiţi de 
disciplina pe sîrmă, dar să te holbezi la jongler... violaciuciu, da” te holbezi la jongler... nu rezolvi 
problema la matematică, uiţi să coşi nasturii la pantaloni... un copil rău. Miine la Augsburg o să-ți 
cumpăr toată literatura de groază şi la cît o să ai de învăţat pe de rost, n-o să mai ai timp de jongler. 
(către jongler) lar domnul jongler nu are nici un drept să se folosească de prostia şi naivitatea nepoatei 
mele. (clovnului îi cade basca; Caribaldi, peste clovn, către jongler) Ar trebui să-i coasem o sfoară la 
şapcă şi să i-o legăm sub bărbie. Aşa n-o să-i mai cadă. 


JONGLERUL 
Dar, domnule Caribaldi, tocmai asta îi face pe oameni să rîdă, şapca care îi cade... (clovnul ride, 
nepoata se ia după el) 

CARIBALDI 
Asta e, bineînţeles, asta e. (scoate un sunet; jonglerul tuşeşte; Caribaldi către jonler) Malţ, auziti? 
Malt. (jonglerul tuşeşte) Miine, la Augsburg. 


JONGLERUL 
(către Caribaldi) E posibil un compromis. 


CARIBALDI 
Un compromis? Un compromis? 


JONGLERUL 
Ce compromis? (clovnul scoate un sunet la contrabas, nepoata scoate un ton la violă, clovnul şi 
nepoata scot mai multe tonuri) E simplu! 


CARIBALDI 
Simplu? 


JONGLERUL 
In manej, dacă are şnur... 


CARIBALDI 
Dacă are şnur... 


JONGLERUL 
Dacă chiar are un şnur cusut... 


CARIBALDI 
Dacă are şnur cusut... 


JONGLERUL 
Dacă chiar are şnur cusut, nu are voie să şi-l lege. 


CARIBALDI 
Şi astfel, şapca (arată căderea) va cădea. 


JONGLERUL 
Corect. Va cădea. 


CLOVNUL 
Va cădea? 


CARIBALDI 
Va cădea. 


JONGLERUL 
Va cădea. 


CLOVNUL 
Va cădea. 

JONGLERUL 
Dar în prezența dumneavoastră, domnule Caribaldi, va avea şnurul legat, înnodat. 


CARIBALDI 
ÎInnodat? 


JONGLERUL 
(arată cum se trage foara, cum se leagă) Legat. Innodat, vedeţi? 


CARIBALDI 
Înnodat. 


CLOVNUL 
Innodat? (nepoata pufneşte în ris) 


JONGLERUL 
Cînd evoluează, nu are şapca legată, cînd nu evoluează, cînd evoluează în faţa dumneavoastră, o are 
legată. 


CARIBALDI 
Nu o are legată. 


JONGLERUL 
O are legată. 


CARIBALDI 
Nu o are legată. 


JONGLERUL 
O are legată. O are legată. 


CARIBALDI 
Legată. 


JONGLERUL 
Nu o are legată tocmai ca să-i cadă. 


CARIBALDI 
Ca să-i cadă... 


CLOVNUL 
Să-i cadă... (nepoata ride; clovnului îi cade basca din cap, şi-o pune imediat la loc; nepoatata ride 
mai tare) 


CARIBALDI 
(către clovn) Evident, cînd evoluezi, nu ai şapca legată, iar cînd nu evoluezi, o ai legată. (către jongler) 
O are legată cînd cîntăm cvintetul. (către clovn) Pe toată durata repetiției, o ai legată! 

JONGLERUL 
(către Caribaldi) Vedeţi? E simplu! Cînd evolueaază, nu o are legată, ca să-i poată cădea. Cînd nu 
evoluează, are legată. 


CARIBALDI 
(către jongler, brusc) Nu pot să suport cînd îi cade basca de pe cap. (către clovn) Cînd nu evoluezi, ţi-o 
legi! 


JONGLERUL 
(se bagă în vorbă) Nu ţi-o legi ca să cadă. 


CARIBALDI 
Ca să cadă, ţi-o legi. 


JONGLERUL 
Nu ţi-o legi 


CARIBALDI 
Nu ţi-o legi, evident. i-o legi doar cînd nu evoluezi. (către clovn) Miine, la Augsburg, un şnur. 


JONGLERUL 
Mai bine sfoară. 


CARIBALDI 
Mai bine sfoară. Şi leagă-l strîns, strînge-l bine sub bărbie. (arată cum să şi-l lege ca să nu-i mai cadă 
şapca) Aşa, aşa, vezi? Strîns. 


JONGLERUL 
Strîns, foarte strîns. 


CARIBALDI 
Strîns strîns. 


JONGLERUL 
Strîns. 


CARIBALDI 
Ca să nu cumva să-ţi cadă şapca. 


JONGLERUL 
Pe urmă nu mai rîde nimeni. Toată apariția lui e în aşa fel construită ca să-i cadă basca. 


CARIBALDI 
(către clovn) Ca să-ţi cadă tot timpul basca, pe asta se bazează. 


JONGLERUL 
Şi pe faptul că el însuşi se prăvăleşte tot timpul la podea. 

CARIBALDI 
Se prăvăleşte, tot timpul se prăvăleşte. 


JONGLERUL 
E invenţia dumneavoastră proprie să-i cadă basca de pe cap şi să se prăvălească pe podea. 


CARIBALDI 
Să se prăvălească, să-i cadă basca, să se prăvălească basca... 


JONGLERUL 
Ba îi cade basca, ba se prăvăleşte. E invenţia dumneavoastră, domnule Caribaldi. (nepoata scoate un 
sunwet lung la violă) 


CARIBALDI 
E ideea mea. 


JONGLERUL 
Doar că e important ca basca... 


CARIBALDI 
Ca basca... 


JONGLERUL 
„„„să-i cadă de pe cap la momentul potrivit. 


CARIBALDI 
(furios, ţipă la clovn) E important, ai auzit? (clovnului îi cade basca, şi-o pune imediat pe cap şi şi-o 
ține cu ambele miini; Caribaldi, cu arcuşul ridicat în aer) E important. Important. 


JONGLERUL 
Important 


CARIBALDI 
Foarte important. 


CLOVNUL 
Important. 


CARIBALDI 

(acultă violoncelul, scoate un sunet lung, încet) Casals nu s-a mai întor niciodată în Spania. (către 
jongler) Niciodată, înţelegeţi? Niciodată. (scoate un sunet lung, încet; către nepoată) Şi tu? Ţi-ai 
acordat instrumentul? E acordat? Tocmai pentru că n-ai ureche muzicală... (nepoata ia la rind toate 
corzile violei; Caribaldi către clovn) Şi tu? Ce te tot foieşti aşa şi nu-ți acordezi instrumentul? (fipă la 
toți) Cacofonie. Violal Viola da braccio. (încearcă să acordeze viola) 


JONGLERUL 
E de la ramă... 

CARIBALDI 

Bineînţeles că e de la ramă. (ciupeşte viola, i-o dă nepoatei înapoi) Zi de zi vă verific instrumentele. 
Nimeni nu ştie să-şi acordeze instrumentul. Cum ar putea să o facă, dacă e imposibil să vă desvăţ să 
scoateţi limba? Miine, la Augsburg, două cutii de sacîz. 


JONGLERUL 
Şi alifie. 


CARIBALDI 

Alifie. (către nepoată) Cu tine o să mă duc la Lech şi o să te arunc de trei sute de ori de pe pod. Trebuie 
să-ți spui “trebuie să-mi acordez singură instrumentul”. Desigur, există mizicieni, chiar muzicieni de 
orchestră, ba chiar unii din orchestre filarmonice, care nu-şi pot acorda singuri instrumentul. Doar îşi 
închipuie că pot. (nepoata cîntă mai multe tonuri la violă, Caribaldi, către jongler) Dinclo de faptul că 
sînt slabi de înger, aceşti aşa-numiţi filarmonicieni mai sînt şi slabi de ureche. Orchestre întregi suferă 
de asta. (se aude venind dresorul; clovnului îi cade basca, şi-o pune imediat la loc) Paşii ăştia arată că 
e beat. (mai tare) Că acest om e beat. (intră dresorul) 


JONGLERUL 
(către Caribaldi, în timp ce dresorul îşi face apariția) E o călătorie nefericită, la Augsburg. 


CARIBALDI 

La Augsburg. Miine, Augsburg. (către jongler, peste dresorul rămas în uşă) Un nepot beat care 
confundă pianul cu o masă de bodegă... (către dresor) Beat! Duhneşti de parcă ți-ar putrezi ridichiile 
în gură. (către jongler) Omul ăsta nu mai apare decît beat. Îşi protejază rănile. Nimic nu urăşte pe 
lumea asta mai mult decît cvintetul. E posedat de brutalitate. (dresorul ia de pe pian o ridiche mare, se 
duce cu ea spre Caribaldi; Caribaldi îl împinge cu arcuşul) Un om respingătr în rolul unui om 
respingător. (către nepoată) Sîntem înrudiţi cu respingătorul, înfrățiți şi încuscriţi. (către jongler) Să 
faci dintr-o bestie un om, un artist, ba chiar un muzician... (de acum, toți ciupesc din ce în ce mai 
nervos la instrumente, mai ales jonglerul. Caribaldi se uită în jur) De parcă ar fi posibil să repetăm. 
(exclamă) Repetiţia este imposibilă. (îi strigă jonglerului în față) Omul ăsta a devenit imposibil. Omul 
ăsta, din nou... (dresorul merge la pian, loveşte clapele cu mina bandajată) Nesimţirea e la pian. 
Demolatorul de artă! (către jongler) Demolatorul de artă! 


JONGLERUL 
Demolatorul de artă! (clovnului îi alunecă basca peste faţă, rămîne cu basca căzută) 


CARIBALDI 

Demolatorul de artă (dresorul loveşte clapele cu mîna bandajată) care demolează arta. (exclamă) 
Abjectul la pian. (către jongler) E omenesc, vedeţi? E omenesc. (dresorul loveşte de duă ori clapele cu 
mina bandajată; Caribaldi, patetic, către jongler) Zeci de ani, sute de ani se năruie în felul ăsta. 
Demolatorul de artă. 


JONGLERUL 
Demolatorul de artă. 


CARIBALDI 


Bestiile dărîmă nimicesc arta, ascultați cum se năruie arta... (dresorul loveşte de citeva ori clapele cu 
mina bandajată) Trebuia să fi ştiut că e vorba de un animal. (dresorul loveşte de citeva ori, din ce în ce 

mai puternic, clapele cu mîna bandajată; în fine, se aruncă cu umărul pe pian; nepoata scoate citeva 
sunete la violă; clovnul ciupeşte contrabasul) 


JONGLERUL 
Fără îndoială, o obrăznicie. O obrăznicie, fără îndoială. (dresorul izbeşte cu ambele miini pianul, 
clovnului îi cade basca de pe cap; nepoata cîntă două tonuri la violă) 


CARIBALDI 
Copilul nu înţelege ce se cîntă aici. (către dresor) Vedeţi, nepoată-mea! 


JONGLERUL 
Un copil cuminte. (dresorul izbeşte iar clapele, jonglerul exclamă) O scenă exasperantă, domnule 
Caribaldi. 


CARIBALDI 
O scenă exasperantă. 


JONGLERUL 
Asta e situațiunea... 


CARIBALDI 

Degeaba. Iar totul degeaba. (ca şi cum ar fi extenuat, scoate un sunet lung la violoncel; nepoata îl 
acompaniază la violă; Caribaldi, brusc, către dresor) Afară! Afară! Trebuie să iasă afară! (şi mai tare) 
Afară cu animalul! (jonglerul se ridică) Pleacă! Pleacă! Afară cu omul ăsta. Afară cu animalul ăsta! 
(dresorului îi cade capul pe taste, braţele îi alunecă; Caribaldi zbiară) leşi! leşi! leşi! (vrea să se 
ridice, nu poate, se aşează din nou; nepata ciupeşte viola) Afară cu animalul! Afară cu animalul! 


JONGLERUL 

(face un pas în spate) Sigur, domnule Caribaldi. (către dresor, pe care îl ia de păr; se întoarce după 
clovn; clovnului îi cade basca, şi-o pune imediat la loc; se ridică, împreună cu jonglerul îl ridică pe 
dresorul beat) Nu se mai ţine pe picioare, domnule Caribaldi. 


CARIBALDI 
(după o pauză) Afară! Afară cu el! 


JONGLERUL 
Viaţa înseamnă a ucide întrebările. 


CARIBALDI 

(respins de dresor, de toți) Afară! Afară! (nepoatei îi cade viola, jonglerul şi clovnul se apropie cu 
dresoruli; Caribaldi, după pauză, către nepoată) Vezi? Auzi? Vezi? (Nepoata iese disperată dar fără 
grai după ceilalți. Caribaldi se ridică încet, sprijină violoncelul de perete, începe să stringă la perete şi 
la colțuri portative, instrumente, fotolii — brusc, din ce în ce mai repede, din ce în ce mai smucit; după 
ce stringe totul, se prăbuşeşte în fotoliu, îşi lasă capul pe spate, spune) Miine, Augsburg (deschide 
radioul. Cvintetul Păstrăvului. Cinci ritmuri.) 


-sfirşit- 

